Aleksei Navalnõi surm ja matused
16. veebruaril 2024 kell 14:19 Moskva aja järgi (11:19 GMT) teatas Venemaa Jamali Neenetsi autonoomse ringkonna Föderaalne vanglateenistus(en) (Федеральная служба исполнения наказаний, FSIN), et Venemaa opositsiooniaktivist ja poliitvang Aleksei Navalnõi suri Venemaa Arktikas Harpi asulas asuvas range režiimiga karistusasutuses IK-3 Harp(ru), kus ta kandis 19-aastast vanglakaristust. Navalnõi pressiesindaja Kira Jarmõš kinnitas Navalnõi surma järgmisel päeval ja nõudis, et Navalnõi surnukeha tuleks perekonnale võimalikult kiiresti tagastada. Täpset surma põhjust ametlikult ei esitatud. Navalnõi oli surres 47-aastane.